Source: https://www.riigiteataja.ee/akt/410022016030?leiaKehtiv
Timestamp: 2019-11-22 19:13:30+00:00

Document:
Maardu linna noortevolikogu moodustamine ja põhimäärus – Riigi Teataja
Maardu linna noortevolikogu moodustamine ja põhimäärus
Maardu linna noortevolikogu moodustamine ja põhimäärus - sisukord
§ 3 Eesmärk ja põhitegevus
§ 4 Noortevolikogu
§ 5 Valimiskord
§ 7 Liikme väljaarvamine ja uue liikme valimine
RT IV, 30.03.2019, 12
Vastu võetud 26.11.2015 nr 44
RT IV, 29.12.2015, 156
26.01.2016 RT IV, 10.02.2016, 13 13.02.2016
28.03.2017 RT IV, 04.04.2017, 2 07.04.2017
27.03.2018 RT IV, 07.04.2018, 49 10.04.2018
26.03.2019 RT IV, 30.03.2019, 6 02.04.2019
Määrus kehtestatakse noorsootöö seaduse § 9 lõigete 1−3 alusel ja kooskõlas kohaliku omavalitsuse korralduse seaduse § 6 lg 3 punktiga 1.
Maardu Linnavolikogu juurde moodustatakse Maardu linna noortevolikogu (edaspidi noortevolikogu).
(1) Noortevolikogu on Maardu linnavolikogu (edaspidi linnavolikogu) juures tegutsev Maardu noortest koosnev nõuandva õigusega osaluskogu, mis esindab Maardu noorte huve.
(2) Noortevolikogu tegevus rajaneb demokraatia põhimõtetel, liikmete omaalgatusel ja ühistegevusel. Noortevolikogu on poliitiliselt ja usuliselt sõltumatu. Noortevolikogu põhitegevus on kaasata noori aktiivselt osalema ühiskondliku elu korraldamises.
(3) Noortevolikogu ettepanekud on Maardu linnavolikogule ja Maardu linnavalitsusele (edaspidi linnavalitsus) soovitusliku iseloomuga
(4) Linnavolikogu konsulteerib noortevolikoguga linna noorsootöö kavandamisel, teostamisel ja hindamisel.
(6) Noortevolikogu juhindub oma tegevuses riigi ja Maardu linna õigusaktidest ning käesolevast põhimäärusest.
§ 3. Eesmärk ja põhitegevus
(1) Noortevolikogu eesmärk on kaitsta noorte huvisid linnas.
1) arutab noori puudutavaid küsimusi, mis kuuluvad linna võimupädevusse, ning teeb linnavolikogule ja -valitsusele noorte huvidest ja vajadusest lähtuvaid ettepanekuid;
3) teeb koostööd teiste linnade ja/või valdade noortevolikogudega;
4) esindab Maardu noori maakondliku, riikliku või rahvusvahelise tasandi noorteüritustel.
§ 4. Noortevolikogu
(1) Noortevolikogul on 7 liiget, kes on valitud Maardus elavate noorte ja Maardu linna üldhariduskoolide õpilaste hulgast.
[RT IV, 04.04.2017, 2 - jõust. 07.04.2017]
(2) Noortevolikogu liikmed valitakse Maardu üldhariduskoolides (edaspidi koolid) ja Maardu Noortekeskuses (edaspidi noortekeskus) ning valimiskomisjoni poolt
[RT IV, 07.04.2018, 49 - jõust. 10.04.2018]
(3) [Kehtetu - RT IV, 04.04.2017, 2 - jõust. 07.04.2017]
(4) Noortevolikogu liikmed valitakse demokraatlikult. Hääletamine on salajane.
(5) Noortevolikogu liikmed valitakse üheks aastaks.
§ 5. Valimiskord
(1) Valimised toimuvad kahes voorus: esimene voor on valimised Maardu koolides ja noortekeskuses ning teine voor on valimised valimiskomisjonis. Maardu koolides ja noortekeskuses valitakse neli noortevolikogu liiget. Esimeses voorus osutuvad valituks enim hääli saanud kandidaadid. Valimiskomisjon valib käesoleva määruse § 5 lõikes 6 sätestatud korras kolm noortevolikogu liiget Maardu noorte hulgast, kes ei osutunud valituks koolides ja noortekeskuses
(2) Maardu Gümnaasiumis saavad hääletada Maardu Gümnaasiumi õpilased, Maardu Põhikoolis – Maardu Põhikooli õpilased, Kallavere Keskkoolis – Kallavere Keskkooli õpilased ja noortekeskuses – Maardu noored, kes ei õpi Maardu koolides. Valimiskomisjonis kandideerivad kõik Maardu noored, kes ei osutunud valituks koolides ja noortekeskuses toimunud valimisvoorus.
(3) Noortevolikogu valimised koolides korraldavad koolid, noortekeskuses – noortekeskus. Pärast koolides ja noortekeskuses toimunud valimisi valib valimiskomisjon noortevolikogu liikmed Maardu noorte hulgast, kes ei osutunud valituks koolides ja noortekeskuses toimunud valimisvoorus.
(4) Valimiskomisjoni kuuluvad:
1) linnavalituse esindaja;
2) volikogu haridus- ja noorsootöökomisjoni esindaja;
3) noortevolikogu esindaja. Noortevolikogu esimeste valimiste puhul noortevolikogu algatusrühma esindaja.
(5) Valimiskomisjon valib enda hulgast esimehe ja protokollija. Valimiskomisjon koostab ja kinnitab valimisjuhendi.
(6) Valimiskomisjoni töövorm on koosolek. Valimiskomisjoni koosolek protokollitakse ja allkirjastatakse valimiskomisjoni esimehe ja protokollija poolt. Valimiskomisjon on otsustusvõimeline, kui selle koosolekust võtab osa vähemalt poolt komisjoni koosseisust. Valimiskomisjon otsustab tema pädevuses olevaid asju poolthäälte enamusega.
(7) Valimiskomisjoni koosseisu ei saa kuuluda isikud, kes kandideerivad noortevolikogu liikmeks.
(8) Valimiskomisjoni liige ei või teha agitatsiooni noortevolikogu kandidaadi poolt ega vastu.
(9) Noortevolikogusse võib kandideerida iga 14-26-aastane noor, kelle elukoht Eesti rahvastikuregistri andmetel on Maardu linn või kes õpib EHISe andmetel Maardu üldhariduskoolis.
(10) Valimisõiguslik isik on 14-26-aastane noor, kelle elukoht Eesti rahvastikuregistri andmetel on Maardu linn või kes õpib EHISe andmetel Maardu üldhariduskoolis.
(11) Noortevolikogu kandidaadil tuleb valimiskomisjonile või linnavalitsusele esitada kandideerimisavaldus ja motivatsioonikiri. Kandideerimisavalduse ja motivatsioonikirja esitamise kuupäeva määrab valimiskomisjon.
(12) Kandidaadid seatakse üles Maardu linna kodulehel enne valimiskoosolekuid.
(13) Valimiskoosolekud kuulutatakse Maardu linna kodulehel välja. Valimiskoosolekute toimumise kuupäeva määrab valimiskomisjon.
(14) Valimistulemused kinnitatakse valimiskomisjoni poolt, need avaldatakse Maardu linna kodulehel. Valimistulemuste kohta vormistatakse protokoll.
(15) Noortevolikogu valimised toimuvad igal aastal oktoobrikuus.
[RT IV, 30.03.2019, 6 - jõust. 02.04.2019]
(16) Noortevolikogu liikmete volitused hakkavad kehtima järgmisel päeval pärast valimistulemuste avaldamist.
(2) Noortevolikogu esimees ja aseesimehed valitakse noortevolikogu volituste ajaks salajasel hääletusel, mis toimub uue koosseisu esimesel istungil. Uue koosseisu esimese istungi kutsub kokku ja seda juhatab kuni noortevolikogu esimehe valimiseni valmiskomisjoni määratud valmiskomisjoni liige.
(4) Noortevolikogu võib esimehe või aseesimehe vabastada enne tähtaega kui selleks on mõjuv põhjus ja selle poolt hääletab 2/3 noortevolikogu liikmetest.
§ 7. Liikme väljaarvamine ja uue liikme valimine
2) juhatuse otsusega, kui liige mõjuva põhjuseta ei ole osalenud kolmel järjestikusel istungil;
(2) Liikme väljaarvamise korral käesoleva paragrahvi lõikes 1 sätestatud juhtudel võib valimiskomisjon valida väljaarvatud liikme asemele uue liikme Maardu noorte hulgast, kes ei osutunud valituks koolides ja noortekeskuses. Uus liige valitakse valimiskomisjoni poolt kandideerimisavalduse, motivatsioonikirja ja vestluse alusel.
(4) Noortevolikogu istungid toimuvad reeglina linnavolikogu ruumides.
(5) Noortevolikogu istung on otsustusvõimeline, kui sellest võtab osa üle poole koosseisust.
(6) Noortevolikogu võtab otsuseid vastu lihthäälteenamusega.
(8) Kord aastas esitab noortevolikogu ülevaate oma tegevuse kohta linnavolikogule.
(10) Noortevolikogu esitab istungite protokollid linnavolikogule.
1) arutada Maardu noori puudutavaid küsimusi ning teha ettepanekuid linnavolikogule ja -valitsusele;
3) teha ettepanek linnavolikogu noorsootöö küsimustega tegeleva komisjoni esimehele, et määrata oma esindaja linnavolikogu komisjoni liikmeks;
4) kasutada linnavolikogu ruume istungite pidamiseks;
5) kaasata oma tegevusse eksperte;
7) valida liikmete hulgast isik või isikud, kes osalevad riiklikes ja rahvusvahelistes noortevõrgustikes.
Noortevolikogu põhimääruse kinnitab linnavolikogu ning muudab ja tunnistab kehtetuks linnavolikogu noortevolikogu ettepanekul.
Noortevolikogu tegevuse lõpetab linnavolikogu, kuulates ära noortevolikogu arvamuse.
2018. aastal valitud noortevolikogu liikmete volitused kehtivad kuni järgmiste valimiste tulemuste kinnitamiseni valimiskomisjoni poolt.

References: § 3

§ 4

§ 5

§ 7
 § 9
 § 6

§ 3

§ 4

§ 5
 § 5

§ 7